13. ฐานะทางการเงินและผลการดำเนินงาน

ตารางสรุปข้อมูลทางการเงินที่สำคัญ

[]

ตารางแสดงอัตราส่วนทางการเงิน

[]

14. ฐานะทางการเงินและผลการดำเนินงาน

คำอธิบายและการวิเคราะห์ฐานะทางการเงินและผลการดำเนินงาน

ภาพรวมผลการดำเนินงาน ฐานะการเงิน และ การเปลี่ยนแปลงที่มีนัยสำคัญ

ในปี 2557 กลุ่มบริษัท ซีเอ็มโอ จำกัด (มหาชน) มีรายได้จากการบริการจำนวน 1,074.71
ล้านบาท ต่ำกว่าปี 2556 ที่มีรายได้รวมจำนวน 1,095.33 ล้านบาทเล็กน้อย
เนื่องจากสถานการณ์ความไม่สงบทางการเมืองในช่วงครึ่งปีแรกของปี 2557
ซึ่งส่งผลให้การจัดกิจกรรมต่างๆ ชะลอการจัดงานออกไป หรือจัดในขนาดงานที่เล็กลง
อันเนื่องมาจากบรรยากาศการเมืองและเศรษฐกิจไม่เอื้ออำนวย
และมีลูกค้าบางรายยกเลิกการจัดกิจกรรมไป กอบกับสภาวะเศรษฐกิจของโลกอยู่ในช่วงที่ยังไม่ฟื้นตัว
ซึ่งผลกระทบเหล่านี้ส่งผลมาถึงภูมิภาคเอเชียและประเทศไทยด้วย

เมื่อเข้าสู่ช่วงครึ่งปีหลังโดยเฉพาะในไตรมาสที่ 4 ถือเป็นช่วงที่สถานการณ์ต่างๆ เริ่มคลี่คลาย
กิจกรรมการจัดงานเริ่มมีความคึกคักมากขึ้น ประกอบกับเป็นช่วง High season
ของการจัดกิจกรรมทางการตลาด จึงทำให้บริษัทฯ มียอดขายเพิ่มขึ้นมาก
จนสามารถรักษารายได้จากการบริการได้ใกล้เคียงกับปี 2556 ซึ่งการรับทำงานต่างๆ
ในช่วงปีที่ผ่านมานั้น มีบางงานที่มีกำไรน้อยกว่ามาตรฐาน
เนื่องจากเป็นการทำงานในช่วงที่สถานะการณ์ไม่ปรกติ
มีค่าใช้จ่ายย้ายสถานที่หรือปรับเปลี่ยนรูปแบบบ้าง
บางส่วนเป็นลูกค้าใหม่ที่มีโอกาสทางธุรกิจในอนาคต และทำงานเพื่อรักษาฐานลูกค้าเก่าเอาไว้
โดยมองถึงความสัมพันธ์ในระยะยาว

ในปี2557 นี้ บริษัทฯ และบริษัทในเครือมีการขยายงานออกไปยังกลุ่มลูกค้าและตลาดใหม่ๆ
เพื่อเป็นการสร้างความหลากหลายในการให้บริการเพื่อขยายโอกาสทางธุรกิจ
และสร้างความมั่นคงทางรายได้ให้กับกลุ่มบริษัทด้วย
ผลจากความพยายามในการขยายตลาดและเพิ่มรูปแบบในการบริการเพิ่มขึ้นนั้น
ได้รับการตอบรับที่ดีจากกลุ่มลูกค้าทั้งใหม่และเก่า

นอกจากนี้ ปี 2557 ยังเป็นปีที่สำคัญของกลุ่มบริษัทด้วย เนื่องจากทุกบริษัทในเครือซีเอ็มโอ กรุ๊ป
ย้ายมาอยู่รวมกัน ณ ที่ทำการใหม่ภายในโครงการ Bangkok Creative Playground
ซึ่งการย้ายสำนักงานของทุกบริษัทมารวมกันนั้น เป็นการสร้างภาพลักษณ์และความมั่นใจให้กับลูกค้า
คู่ค้าและพันธมิตรทั้งเก่าและใหม่ได้เป็นอย่างดี นอกจากนี้โครงการ Bangkok Creative
Playground ที่ลงทุนไปนั้น ยังได้รับความสนใจจากกลุ่มผู้ผลิตละคร โฆษณาและสื่อต่างๆ
ในการเข้ามาใช้สถานที่ในการถ่ายทำรายการ
และนำเสนอความน่าสนใจภายในโครงการในหลากหลายแง่มุม
รวมถึงการเป็นให้ความรู้แก่สถาบันการศึกษาในด้านของการออกแบบโครงการอีกด้วย

สำหรับฐานะการเงินของกลุ่มบริษัทฯ นั้น ณ 31 ธันวาคม 2557 กลุ่มบริษัทฯ มีสินทรัพย์รวม
1,133.42 ล้านบาท เพิ่มขึ้นจากปี 2556 ที่มีสินทรัพย์รวม 965.80 ล้านบาท
โดยส่วนใหญ่เป็นการเพิ่มขึ้นจากการลงทุนก่อสร้างอาคารสำนักงาน คลังสินค้า และสตูดิโอ
ของกลุ่มบริษัทฯ ภายใต้ชื่อโครงการ Bangkok Creative Playground
เพื่อรองรับการทำงานในอนาคตและเอื้อต่อการเสริมสร้าง synergy ของกลุ่มบริษัทฯ
และการเพิ่มขึ้นของสินทรัพย์บางส่วนเป็นผลจากการเพิ่มขึ้นของการลงทุนอุปกรณ์ในธุรกิจอุปกรณ์ให้เช่า

1.  ผลการดำเนินงานและความสามารถในการทำกำไร

1.1 รายได้

ในปี 2557 กลุ่มบริษัทฯ มีรายได้จากการให้บริการเป็นจำนวน 1,074.71 ล้านบาท ลดลงจาก
1,095.33 ในปี 2556 เป็นจำนวน 20.62 ล้านบาท หรือลดลงร้อยละ 1.88
ทั้งนี้เพราะเมื่อสถานการณ์ทางการเมืองและสภาวะเศรษฐกิจดีขึ้นในช่วงครึ่งหลัง
ทำให้มีการจัดกิจกรรมต่างๆ เพิ่มขึ้น

นอกจากนี้ กลุ่มบริษัทฯ ได้วางวางกลยุทธ์ในการเพิ่มการให้บริการในรูปแบบใหม่ๆ
และรวมถึงการขยายตลาดออกไปยังฐานลูกค้าใหม่ๆ เพื่อกระจายความเสี่ยงในด้านรายได้
ซึ่งถือว่าประสบความสำเร็จด้วยดี ทำให้สามารถรักษายอดขายรวมได้ใกล้เคียงกับปี 2556

รายได้จากกลุ่มบริษัทฯ สามารถจำแนกเป็นประเภทต่างๆ ได้ดังนี้

  --------------------- -------------- ------------ ----------- -----------
  ธุรกิจ                  ยอดขาย                      เปลี่ยนแปลง   
                        (ล้านบาท)                                

                        2014           2013                     %

  บริหารการจัดงาน         597.63         641.76       -44.1       -6.88%

  บริการเช่าอุปกรณ์         356.15         353.16       3.0         0.85%

  สื่อมัลติมีเดีย             46.03          36.55        9.5         25.94%

  บริการติดตั้งงานระบบ      140.62         136.03       4.6         3.37%

  สื่อการตลาดออนไลน์       22.33          15.79        6.5         41.42%

  จัดงานสังสรรรค์ส่วนบุคคล   3.00           0.00         3.0         100.00%
  --------------------- -------------- ------------ ----------- -----------

จากรายได้ตามประเภทธุรกิจ ธุรกิจที่มีรายได้ลดลงเมื่อเทียบกับปี 2556
คือธุรกิจด้านการบริหารการจัดงานเป็นหลัก สาเหตุหลักตามที่ได้อธิบายแล้วข้างต้น

สำหรับกลุ่มธุรกิจอื่นๆ นั้นมีรายได้ในปี 2557 เพิ่มขึ้นมากว่าปี 2556 อย่างมีนัยสำคัญคือ
ธุรกิจสื่อมัลติมีเดีย เพิ่มขึ้นร้อยละ 25.94 จากปีก่อน
ทั้งนี้เพราะบริษัทได้งานผลิตสื่อมัลติมีเดียที่มีมูลค่าสูง หลายโครงการ
ส่วนธุรกิจสื่อการตลาดออนไลน์นั้นสามารถทำรายได้เพิ่มขึ้นถึงร้อยละ 41.42
ทั้งนี้เนื่องจากการพัฒนาเพิ่มบริการใหม่ๆ ที่ตอบสนองความต้องการของลูกค้า
ซึ่งได้รับการตอบรับที่ดีในปีที่ผ่านมา

นอกจากนี้ในปี 2556
กลุ่มบริษัทได้มีกิจการใหม่เพิ่มขึ้นในส่วนของธุรกิจการให้บริการจัดงานสังสรรค์ส่วนบุคคล หรือ
Private Event เพิ่มขึ้นในช่วงปลายปี 2557
ซึ่งบริการในลักษณะนี้กำลังเป็นที่ที่นิยมมากในต่างประเทศ ในกลุ่มสังคมคนรุ่นใหม่
และกลุ่มบุคคลระดับแนวหน้าที่ต้องการการจัดงานเลี้ยงสังสรรค์แบบส่วนตัว
แต่ต้องการการบริการแบบมืออาชีพและมีความแปลกใหม่ ทันสมัย โดยบริการ Private Event
ได้เริ่มแพร่หลายเข้ามาในประเทศไทยแล้ว

1.2 ต้นทุนบริการและกำไรขั้นต้น

ในปี 2557 กลุ่มบริษัทฯ มีต้นทุนบริการเพิ่มขึ้นเป็นร้อยละ 81.6 จากร้อยละ 77.4 ในปี 2556
สาเหตุหลักเนื่องมากจาก ต้นทุนบริการของบริษัทฯ
นั้นประกอบด้วยค่าใช้จ่ายประจำส่วนหนึ่งซึ่งเป็นต้นทุนคงที่
และต้นทุนผันแปรคือค่าใช้จ่ายในการจัดงาน ซึ่งในปี 2557 นี้
กิจกรรมการตลาดบางงานมีต้นทุนเพิ่มสูงขึ้น จากหลายสาเหตุ เช่น การเปลี่ยนสถานที่จัดงาน
รูปแบบของการจัดงานมีการปรับเปลี่ยนเพื่อให้เหมาะสมกับสถานการณ์ เป็นต้น

1.3 ค่าใช้จ่ายในการขายและบริหาร

ในปี 2557 กลุ่มบริษัทฯ มีค่าใช้จ่ายในการขายและบริหารทั้งสิ้น 219.96 ล้านบาท คิดเป็นร้อยละ
20.5 ของรายได้รวม ขณะที่ปี 2556 มีค่าใช้จ่ายในการขายและบริหารจำนวน 181.22 ล้านบาท
คิดเป็นร้อยละ 16.5 ของรายได้รวม
สาเหตุหลักของการเพิ่มขึ้นของค่าใช้จ่ายในการขายและบริหาร
มาจากการเพิ่มขึ้นของค่าเสื่อมราคาทรัพย์สิน เนื่องจากเป็นอาคารสำนักงานใหม่ทั้งหมด
ประกอบกับค่าใช้จ่ายในการย้ายสำนักงานของทั้ง 3 บริษัทเป็นหลัก
อีกส่วนหนึ่งเป็นค่าใช้จ่ายในการประชาสัมพันธ์โครงการและการปรับโครงสร้างองค์กร

1.4 ต้นทุนทางการเงิน

ปี 2557 กลุ่มบริษัทฯ
มีต้นทุนทางการเงินเพิ่มขึ้นจากการลงทุนในอาคารสำนักงานและคลังเก็บอุปกรณ์
รวมทั้งการลงทุนในอุปกรณ์ดำเนินงานของธุรกิจเช่าที่เพิ่มขึ้น
เนื่องจากมีการรับงานขนาดใหญ่หลายงาน
และการลงทุนเพื่อเพิ่มศักยภาพในการขยายการบริการไปยังตลาดใหม่ๆ
ทำให้มีต้นทุนทางการเงินในปี 2557 จำนวน 28.68 ล้านบาทเพิ่มขึ้น10.16 ล้านบาทจากปี 2556
ที่มีต้นทุนทางการเงินจำนวน 18.51 ล้านบาท หรือเพิ่มขึ้นร้อยละ 54.89
สำหรับการตั้งสำรอง/การด้อยค่าของสินทรัพย์ต่างๆ นั้น ในปี 2557
ไม่มีการตั้งสำรองหนี้สงสัยจะสูญที่เป็นนัยสำคัญ
มีเพียงการตั้งสำรองการด้อยค่าของเงินลงทุนในกิจการร่วมค้าต่างๆ ซึ่งผู้สอบบัญชีและบริษัทฯ
ได้ร่วมประเมินโดยคำนึงถึงรายได้และผลประโยชน์ที่จะได้รับในอนาคต
และตั้งสำรองไว้อย่างเพียงพอแล้ว

1.5 กำไรสุทธิ

จากรายได้ ต้นทุนบริการ ค่าใช้จ่ายในการขายและบริหาร และ ต้นทุนทางการเงิน ส่งผลให้ในปี
2557 กลุ่มบริษัทฯ มีผลขาดทุนสุทธิ 25.33 ล้านบาท
โดยเป็นการขาดทุนของผู้ถือหุ้นบริษัทใหญ่จำนวน 32.45 ล้านบาท เมื่อเทียบกับปี 2556
ที่มีกำไรสุทธิ 41.08 ล้านบาท

2.  สภาพคล่องและแหล่งเงินทุนของบริษัท

  2.1 สินทรัพย์

ณ วันที่ 31 ธ.ค. 2557 กลุ่มบริษัทฯ มีสินทรัพย์รวม 1,133.4 ล้านบาท แบ่งเป็น
สินทรัพย์หมุนเวียน 398.5 ล้านบาท และสินทรัพย์ไม่หมุนเวียนจำนวน 734.9 ล้านบาท
เปรียบเทียบกับ ณ 31 ธ.ค. 2556 กลุ่มบริษัทฯ มีสินทรัพย์รวมทั้งสิ้น 965.8 ล้านบาท
แบ่งเป็นสินทรัพย์หมุนเวียน 357.5 ล้านบาท และสินทรัพย์ไม่หมุนเวียน 608.3 ล้านบาท

  ------------------------- ------------ --------- ------------ -----------
  สินทรัพย์                    2557                   2556         

  (หน่วย:ล้านบาท)             จำนวนเงิน     ร้อยละ     จำนวนเงิน     ร้อยละ

  สินทรัพย์หมุนเวียน             398.5        35.16%    357.5        37.02%

  ที่ดินและอาคาร               480.1        42.36%    391.0        40.49%

  อุปกรณ์ดำเนินงาน             171.0        15.09%    160.7        16.64%

  สินทรัพย์ไม่หมุนเวียนอื่น         83.8         7.39%     56.5         5.85%

  รวมสินทรัพย์ไม่หมุนเวียน        734.9        64.84%    608.3        62.98%

  รวมสินทรัพย์                 1,133.4      100.00%   965.8        100.00%
  ------------------------- ------------ --------- ------------ -----------

สัดส่วนของสินทรัพย์ไม่หมุนเวียนเพิ่มขึ้นเนื่องจากการลงทุนในอาคาร คลังสินค้า และสตูดิโอ
รวมทั้งอุปกรณ์ดำเนินงาน ทำให้สัดส่วนของสินทรัพย์ไม่หมุนเวียน เพิ่มขึ้นจากร้อยละ 62.98 ในปี
2556 เป็นร้อยละ 64.84 ในปี 2557 การลงทุนในอาคาร คลังสินค้า และสตูดิโอ
นั้นเป็นการลงทุนเพื่อรองรับการทำงานในอนาคตและเอื้อต่อการเสริมสร้าง synergy
ของกลุ่มบริษัทฯ เพื่อเพิ่มศักยภาพในการสร้างรายได้
และการประหยัดค่าใช้จ่ายจากการรวมหน่วยงานทางด้าน Support
ที่จะลดความซ้ำซ้อนในงานลักษณะเดียวกัน

2.2 อัตราส่วนสภาพคล่องและอัตราส่วนหนี้สินต่อทุน

  ------------------------------------------ --------------- -------------
                                             2557            2556

  อัตราส่วนสภาพคล่อง (เท่า)                      0.68            0.83

  อัตราส่วนหนี้สินต่อส่วนของผู้ถือหุ้น                   2.26            1.5
  ------------------------------------------ --------------- -------------

การลงทุนในอาคาร คลังสินค้า และสตูดิโอ รวมทั้งอุปกรณ์ ทำให้ในปี 2557 กลุ่มบริษัทฯ
มีหนี้สินเพิ่มขึ้นเนื่องจากต้องใช้วงเงินกู้ระยะยาวจากสถาบันการเงิน ทำให้อัตราส่วนสภาพคล่อง
ลดลงจาก 0.83 เท่าในปี 2556 เป็น 0.68 เท่าในปี 2557 และ
อัตราส่วนหนี้สินต่อส่วนของผู้ถือหุ้น เพิ่มขึ้นจาก 1.5 เท่า ในปี 2556 เป็น 2.26 เท่าในปี 2557

  2.3 ส่วนของผู้ถือหุ้น

สำหรับส่วนของผู้ถือหุ้นนั้น ณ 31 ธันวาคม 2557 กลุ่มบริษัทฯ มีส่วนของผู้ถือหุ้นรวม 347.43
ล้านบาท ลดลงจาก ณ วันที่ 31 ธ.ค. 2556 ซึ่งมีจำนวน 386.94 ล้านบาท
โดยส่วนใหญ่เป็นการเลดลงของกำไรสะสมของปี 2557

ในปี 2557 กลุ่มบริษัท มีกระแสเงินสดจากกิจกรรมต่างๆ ดังนี้

-   กระแสเงินสดสุทธิได้มาจากกิจกรรมดำเนินงาน 77.34 ล้านบาท เพิ่มขึ้นจากปี 2556
    ที่มีกระแสเงินสดสุทธิได้มาจากกิจกรรมดำเนินงาน 68.33 ล้านบาท

-   กระแสเงินสดสุทธิใช้ไปในกิจกรรมลงทุน 120.88 ล้านบาท
    ซึ่งส่วนใหญ่เป็นการลงทุนเพิ่มเติมในสินทรัพย์ถาวร

-   กระแสเงินสดสุทธิได้มาจากกิจกรรมจัดหาเงิน 37.48 ล้านบาท

3.  ปัจจัยที่มีผลต่อฐานะการเงินหรือผลการดำเนินงานในอนาคต

  ปัจจัยที่มีผลกระทบต่อฐานะการเงินหรือผลการดำเนินงานของกลุ่มบริษัทฯ ในอนาคต
  ยังคงเป็นปัจจัยทางสภาพ

เศรษฐกิจ ที่ได้รับผลกระทบจากปัจจัยทางด้านการเมืองภายในประเทศ
ซึ่งส่งผลต่อธุรกิจการจัดกิจกรรมโดยรวม อย่างไรก็ดี ปัจจุบันสภาวะการต่างๆ
เริ่มคลี่คลายและเศรษฐกิจเริ่มฟื้นตัว ความมั่นใจของผู้บริโภคเริ่มมีมากขึ้น
ทำให้การใช้จ่ายในกิจกรรมทางการตลาดเริ่มปรับเข้าสู่ภาวะปรกติ
โดยภาพรวมทั้งหมดนี้คาดว่าจะส่งผลดีกับธุรกิจของกลุ่มบริษัทฯ

นอกจากนี้อีกหนึ่งปัจจัยที่จะส่งผลต่อการดำเนินงานในอนาคตของกลุ่มบริษัทฯ ได้แก่การเปิดทีวีดิจิตอล
ซึ่งส่งผลทางด้านบวกกับธุรกิจของกลุ่มบริษัทฯ โดยเฉพาะในธุรกิจเช่าอุปกรณ์ ซึ่งเป็นผู้ supply
อุปกรณ์ในรายการทีวีต่างๆ โดยเฉพาะรายการทางด้าน Entertainment ประเภท Live Show
โดยในปีที่ 2557 ผ่านมา กลุ่มบริษฯ มีรายได้เพิ่มขึ้นในธุรกิจเช่าอุปกรณ์ที่ใช้ในรายการทีวีต่างๆ
รวมทั้งรายได้จากการเช่าสตูดิโอที่บริษัทฯลงทุนใหม่ ซึ่งสามารถรองรับการบันทึกรายการทีวีต่างๆ
ไปจนถึงการใช้เป็นสถานที่ในการถ่ายทำรายการต่างๆ เช่น ภาพยนตร์โฆษณา ละคร
และรายการทีวี เป็นต้น